Shahrukh Khan wants to work with Akshay Kumar - Anandabazar
অক্ষয়ের সঙ্গে কাজ করবেন শাহরুখ?
৬ ফেব্রুয়ারি, ২০১৯, ০০:৪৮:২৮
শেষ আপডেট: ৫ ফেব্রুয়ারি, ২০১৯, ২২:৩৪:২৪
গত বছরের শেষে মুক্তি পাওয়া শাহরুখ খানের ‘জ়িরো’ বক্স অফিসে ব্যর্থ। গল্পটা শুধু গত বছরের নয়, ধারাবাহিক ভাবে শাহরুখ ব্যর্থ হয়েছেন। তবে তাঁর পাশ দিয়ে ফি বছরে হিট দিচ্ছেন অক্ষয়কুমার। এই বছরেও তাঁর পাঁচটি ছবি মুক্তি পাওয়ার কথা।
হিটম্যানের সঙ্গে জুটি বাঁধবেন কি শাহরুখ? সেই প্রশ্নের উত্তরে সম্প্রতি বাদশা বলেছেন, ‘‘আমি যখন ঘুমোতে যাই, অক্ষয় তখন ঘুম থেকে ওঠে। ওর দিন আগে শুরু হয়। আমি যখন কাজ শুরু করি, ও প্যাক আপ করে বাড়ি যায়। আমি নিশাচর। আমার মতো মানুষের সঙ্গে খুব বেশি লোক কাজ করতে চান না।’’
তবে অক্ষয়ের সঙ্গে কাজের সম্ভাবনা একেবারেই উড়িয়ে দিচ্ছেন না তিনি। বললেন, ‘‘অক্ষয়ের সঙ্গে শুটের অভিজ্ঞতা মজারই হবে। ও যখন সেট ছেড়ে বেরিয়ে যাবে, তখন আমি সেটে ঢুকব। আমি অক্ষয়ের সঙ্গে কাজ করতে চাই। তবে আমাদের সময় ম্যাচ করে না।’’
TAGS : Sharukh Khan Akshay Kumar Bollywood